புக்தி என்றால் போக பாக்கியங்கள் என்று பொருள். இந்த உலக போகங்கள் அன்னையின் மஹா மாயையின் ஸ்தூல வெளிப்பாடுகள். ஆன்மாக்கள் இவற்றையே உண்மை இன்பம் எனக்கருதி இவற்றை பெறுவதையே வாழ்வின் அடிப்படை போராட்டமாக ஆக்கிக்கொண்டு தமது வாழ் நாளை இவற்றை அடைவதிலேயே செலவழிக்கின்றது. இந்த போகங்களை அனுபவிக்காமல் மனம் திருப்தியடைந்து வைராக்கியம் வெகு எளிதில் ஏற்படுவதில்லை. இப்படி போகத்தில் திருப்தியுறாத மனம் ஒரு நாளும் அதைவிட உயர்ந்த இறை இன்பத்தை நாடுவதில்லை. ஆகவே ஆன்மாக்கள் மஹாமாயையின் விளையாட்டில் வெற்றி பெற்று எல்லா போக பாக்கியங்களயும் அனுபவித்து திருப்தியுற்று இறையை அறியும் முக்திப்பாதையில் செலுத்து வல்லமை வாய்ந்தவள் மகாலஷ்மி.